לימפופו

לימפופו הוא נהר הזורם במרכז דרום אפריקה. הנהר זורם בכיוון כללי מזרח ונשפך לאוקיינוס ההודי. אורכו של הנהר כ-1,750 קילומטר והוא הנהר השני באורכו באפריקה מבין הנהרות הנשפכים לאוקיינוס ההודי (הארוך ביותר הוא נהר הזמבזי). שטח אגן הניקוז של הלימפופו כ- 415,000 קמ"ר והספיקה הממוצעת כ-174 מ"ק לשנייה.

מסלול הנהר מתווה קשת גדולה - בתחילתו מתפתל הנהר בכיוון צפון מזרח, בהמשך פונה מזרחה ולבסוף זורם לדרום מזרח. לאורך הנהר קיימים מספר אשדות. לאורך כ-640 ק"מ מהווה הלימפופו את הגבול המדיני בין דרום אפריקה ובוצואנה, ובהמשך בין דרום אפריקה לזימבאבווה. הנהר נשפך לאוקיינוס ההודי בתחומי מוזמביק, וחוצה את חלקה הדרומי של המדינה. בסמוך לשפכו נמצאת עיר הנמל שי-שי.

היובל העיקרי של הלימפופו הוא נהר אוליפנטס. יובלים נוספים כוללים את נהר שָשֵה, מֵזִינגוָאנֶה ומוֵונזִי.

ראו גם
 הפארק הלאומי לימפופו

קישורים חיצוניים

 

מוזמביק: נהרות
דרום אפריקה: נהרות
זימבבואה: נהרות
בוטסואנה: נהרות
נהרות גבול
לימפופו (פרובינציה): גאוגרפיה
הפרובינציה הצפון-מערבית